# data[].attributes.headline
Kahjuks osutus Padleti keskkond BLOGImiseks ebamugavaks, raskesti jälgitavaks ja kuna oma vigadest õpitakse, oleme kolinud!

# data[].attributes.subject
Kahjuks osutus Padleti keskkond BLOGImiseks ebamugavaks, raskesti jälgitavaks ja kuna oma vigadest õpitakse, oleme kolinud!

# data[].attributes.body
https://elamuspension.wordpress.com/

# data[].attributes.body
Meie üritusel teeb muusikat üliandekas noor dirigent ja muusikapedagoog Grete Koik. Grete on lõpetanud Eesti Muusika- ja Teatriakadeemia,  kust õppis dirigeerimist Maestro Ene Üleoja juures. Lisaks on ta õppinud Georg Otsa nimelises Tallinna Muusikakoolis lauluerialal.  Juba magistriõppes kutsuti Grete muusikaõpetajana tööle Jakob Westholmi Gümnaasiumisse, kus ta on tänaseks töötanud juba üle 12 aasta. Grete on läbi ja lõhki muusik. Lisaks kooli muusikaõpetaja tööle on Gretel 4 koori, ansambel ja soololaulu õpilased muusikakoolis.
Grete on lõpetanud Tütarlastekoori Ellerhein, Tiia-Ester Loitme käe all ning hiljem samas kooris ka ise õpetaja olnud.
Grete on sihikindel, tark ja andekas noor naine, kes ei peatu enne kui kõik noodid on oma koha leidnud.
Grete on lubanud üritusel laulda Eesti estraadi armastatud laule.... jääme põnevusega ootama!

Teele

# data[].attributes.body
Sobiva hooldekodu leidmine koostööks osutub raskemaks, kui arvata oskasime. Kus on vaid mõned üksikud aktiivsed kliendid, kes oleksid võimelised meie elamusüritusest osa võtma ja teiste kohtadega ei õnnestu kontakti saada - telefonile ega meilidele ei vastata.

Natuke tundub meie plaan meie armsatele vanaemadele-vanaisadele, kes peavad oma päevi hooldekodudes veetma, elamusüritust korraldada palju keerulisema projektina, kui ootasime.

Kuid me ei jäta jonni ja otsime edasi!

Triinu

# data[].attributes.body
Üritame siin ümarlauas lahendusi leida...

# data[].attributes.body
Teatame rõõmuga, et meie esimene sponsor on HeyDay Organic & Coldpressed mahlad, kes on valmis turgutama Rapla Hooldekeskuse kliente oma mahladega!

HeyDay mahlad on 100% looduslikud ja külmpressitud, ilma kuumtöötlemata. Nii on garanteeritud maksimaalne kogus vitamiine, mineraaltoitaineid ja puhtaid maitseid.

Rohkem HeyDay kohta infot saad siit:
http://heyday.eu/et
https://www.facebook.com/heydayorganiceesti
https://www.instagram.com/heydayorganic/
Triinu

# data[].attributes.body
Tere, lehekülastaja!

Oleme Tallinna Ülikooli tudengid ja oleme tegemas ELU projekti, meie projekt on ELU ELAMUSED. Projekti eesmärk on pakkuda kitsalt piiritletud sihtrühmadele elamuste teadvustamise võimalusi läbi konkreetsete sündmuste, elamuskoolituste ja/või -teenuste.

Meie grupi poolt valitud sihtrühmaks on eakad, täpsemalt hooldekodus elavad eakad. Meie eesmärgiks on neile korraldada elamusüritus, et nende igapäeva veidi säravamaks muuta.

Natuke ka meist endist, oleme 7-liikmeline meeskond, kuhu kuuluvad nelja erineva eriala üliõpilased Tallinna Ülikoolist:

·       Anna-Maria Vahur õpib alushariduse pedagoogiks.

·       Elise Aher õpib lastekaitse ja sotsiaalpedagoogika magistriõppes ja töötab lasteaias   eripedagoogina.

·       Mari Lill õpib andragoogika  magistriõppes ja töötab eraettevõttes personalijuhina.

·       Merike Aasmäe õpib lastekaitse ja sotsiaalpedagoogika magistriõppes ja töötab kohalikus omavalitsuses lastekaitsespetsialistina.

·       Moonika Eiland  õpib alushariduse pedagoogiks ja töötab lasteaias õpetajana.

·       Teele-Triin Klimov õpib Tallina Ülikoolis alushariduse pedagoogiks ja töötab lasteaias õpetajana.

·       Triinu Raig õpib andragoogika magistriõppes ja töötab iluvaldkonnas erialaspetsialisti ja koolitajana.

Edaspidi lisame siia sissekandeid oma projekti arengust.

Head uudistamist!

# data[].attributes.body
Oma abikäe on ulatanud ka Telia Eesti, kes sponsoreerib meid märkmikutega.
Üheskoos Rapla Hooldekodu elanikega meisterdame märkmikutele kaaned,  et iga elanik saaks kujundada omanäolise märkmiku, kuhu koguda kõik oma mälestused.

Telia Eesti missiooniks on panustada ühiskonna arengusse selleks, et Eesti oleks parem paik nii elamiseks kui töötamiseks.

Rohkem infot Telia Eesti kohta leiad siit:
https://www.telia.ee/ettevottest/uldinfo

Merike

# data[].attributes.body
Meil on hea meel, et meid toetab ka Rapla pagariäri.
Rapla pagariäri Marju Kohvik pakub Hooldekodu klientidele imemaitsvat kringlit.

Marju Kohvik on hubane kohvik Rapla kesklinnas. Kõik toidud valmistatakse vanavanaemade põliste retseptide järgi. Koogid ja pirukad küpsetatakse kohapeal. Tooted on E-ainete vabad. Kõik toidud on sisaldavad ainult naturaalseid toitaineid. Marjad ja seened on pärit Raplamaa metsadest ja aedadest.
Peale selle küpsetatakse otse külastajate silme all pannkoogikännul magusate ja soolaste täidistega pannkooke.

Rohkem infot Marju Kohviku kohta saad siit:
http://marjukohvik.ee/
Merike

# data[].attributes.body
Tore uudis: oleme leidnud partneri, kelle juures elamusüritus korraldada. Äärmiselt hea meel on selle üle, et tegemist on esimese hooldekeskusega, kellele mõtlesime ehk Rapla Hooldekeskusega. Kuna hooldekeskusel on mitmeid tegevusvaldkondi ja eesmärgid ühtivad meie projekti omadega, on tore, et saame nende klientidele vaheldust pakkuda.

Hooldekeskuse kodulehelt:
Rapla Hooldekeskus on kohaliku omavalitsuse segatüüpi hoolekandeasutus, mille tegevuse eesmärgiks on ööpäevaringne hooldamine koos dementsete hooldamisega, toetatud elamine, töötamise toetamine, igapäevaelu toetamine, rehabiliteerimine, kriisiteenused emale ja lapsele ning avahooldus ja päevakeskus ehk supiköök.
Rapla Hooldekeskuse põhieesmärgiks on  mitmekesine  kvaliteetne sotsiaalteenuste osutamine erineva toimetulekuvõimega sotsiaalteenuseid vajavale eakale või erivajadusega inimesele. Hooldekeskus pakub  väärikat ja turvalist elukeskkonda,  kindlusetunnet, kvaliteetset hooldust ning arvestab igati teenuse saaja vajadusi.

Täpsemalt juba peagi, kui konkreetsed kokkulepped sõlmitud.

Mari

# data[].attributes.body
Eile, 13. aprillil jagasime sotsiaalmeedias väikest üleskutset ja jagame ka siin:

Kas Sul seisab kasutult mõni korralik lauamäng või kaardipakk? Toimetame selle hea meelega inimesteni, kes tunnevad kingist suurt rõõmu veel pikalt.

Läheme 26. aprillil Rapla Hooldekeskusesse ja sealsed eakad ootavad heas seisukorras huvitavaid lauamänge ja kaardipakke. Kui Sul on midagi sellist ära anda, palun võta siin kommentaarides ühendust.

Aitäh!

Kui kellelgi on soovi liituda, võib ka siin ühendust võtta. Oleme väga tänulikud Rapla Hooldekeskuse klientide nimel.

Mari

# data[].attributes.body
Joseph B. Pine ja James Gilmore kirjeldavad raamatus The Experience Economy (1999), kuidas tänane ühiskond liigub elamusühiskonna suunas ja tänapäeva majandus on muutunud teenusepõhisest elamusepõhiseks. Peamiseks teguriks, mille alusel inimesed oma tarbimisvalikuid teevad, on potentsiaalne köitev ja isiklik elamus. (Pine & Gilmore, 1999)

Tähendusväärsed elamused erinevad tavapärastest teenustest personaalsuse ja kindla teema poolest. Selleks, et analüüsida elamuse või teenuse erinevaid elemente on loodud elamusüpramiid. Püramiidi ause moodustavad individuaalsus, autentsus, loo jutustamine, mitmetunnetuslikkus, kontrasti loomine tavapärasega ja suhtlus. Kõigi nende elementide mõju saab analüüsida elamustasemetel: motiveeriv, füüsiline, intellektuaalne, emotsioonile ja mentaalne. Püramiidi tipus on mentaalne tase, mis tähendab, et inimese mõtlemises, suhtumises või käitumises toimub muutus saadud elamuse tõttu ja et saadud elamus oli piisavalt tähendusrikas. (Tarssanen & Kylänen, 2009, viidanud Alapuranen, 2015)

Elamused on need, mis meile meelde jäävad ja meid saadavad, need, mida teistega jagame ja teistele edasi kanname. Positiivsed elamused ise on kõige paremad turundusmootorid. Need on kui isetäituvad ettekuulutused, mis hakkavad oma elu elama. Nendest saavad lood ja legendid. (Sooäär, 2006)

Pine & Gilmore (1999) on jaganud elamused kahemõõtmelises spektris (aktiivsuse ja süvenemise tase) nelja suurde kategooriasse. Elamused, mida enamik inimesi peab meelelahutuseks - televiisori vaatamine, kontserdil käimine -, kipuvad olema need, kus osaletakse pigem passiivselt (passive participation) kui aktiivselt (active participation). Nende seos tegevusega on pigem imendumine (absorption) kui sukeldumine (immersion). Autorid leiavad, et  kõige rikkalikumad elamused, mis hõlmavad kõiki nelja aspekti ja moodustades see läbi nii-öelda magusa koha, kus spektrid kohtuvad, on näiteks Disney Worldi minemine või Las Vegase kasiinodes hasartmängu mängimine. Seega tuleb selgeks teha, millist võimalust osalejale pakutakse, mis eesmärgil ning milliseid seisundeid soovitakse elamusi kujundades ja pakkudes. (Pine & Gilmore, 1999)

Mõisted

Elamus on emotsioonide kogum läbi personaalse kogemuse (Sooäär, 2006), mis kujuneb keskkonna stiimulite, inimeste hoiakute, suhtumise, vaimsete seisundite ja käitumise koosmõjul (Freysinger & Kelly, 2004, viidanud Pitk, 2017). Lisaks mõjutab elamustele antavat tähendust ootused, ettekujutused, tajud, reageerimisvõime, tõlgendamise oskus ja enesetaju (Freysinger & Kelly, 2004, viidanud Pitk, 2017).

Ürituse eesmärgiks on teadmiste vahendamine kuuldu ja nähtu otseselt meie igapäevaeluga seostamise kaudu. Kuigi üritusi on väga palju ja erinevaid, võib üldiselt jagada ürituse korraldamise kahte etappi: planeerimine ja elluviimine. Kusjuures mõlemad etapid on võrdselt olulised. (SA Innove, 2010)

Eelnevast tulenevalt on elamusüritus ettevõtmine, mille eesmärgiks on tekitada osalejates personaalse kogemuse ja tegevuste igapäevaeluga seostamise kaudu emotsioone.

Allikad

Freysinger V. J. & Kelly J. R. (2004), viidanud Pitk, K. (2017). “Elamuse” kasutamine ja sisu internetikeskkonnas. [Bakalaureusetöö]. Tallinna Ülikool, Loodus- ja terviseteaduste instituut.

Pine, Joseph B. & Gilmore, James H. (1999). The Experience Economy. Work is Theatre & Every Business a Stage. Boston: Harvard Business School Press.

Pine II, Joseph B. & Gilmore, James H. (1998). Welcome to the Experience Economy. Harvard Business Review, 76(4), 97-105.

SA Innove. (2010). Ürituste korraldamise juhtnöörid. [2018, märts 14]

http://www.rajaleidja.ee/public/Suunaja/projektijuhtimine/YRITUSTE_KORRALDAMISE_JUHTN66RID.pdf

Sooäär, I. (2006). Moodne lähenemine turismitootele. Rmt. Oitmaa, K. [Toim]. Ajaloo- ja kultuuripärandil põhineva turismitoote arendamine. Tallinn: Continuum Group OÜ, 18-21.

Tarssanen, S. & Kylänen, M. (2009), viidanud Alapuranen, P. (2015). Storytelling in Experience Creation. [Bakalaureusetöö]. Rovaniemi: Lapland University of Applied Sciences.

Mari